arnastofnun/IGC-2024 huggingface dataset:
Þingræður haldnar á Alþingi Íslendinga

Frsm. (Ásmundur Sigurðsson) : Herra forseti. Út af aths., sem hv. 1. þm. N-M. gerði, þá hefur fjhn. tekið þetta fyrir, og breyt. á þskj. 284 er fólgin í því að tryggja, að ef ríkið þarf, þá er hreppnum skylt að láta þessa lóð af hendi við ríkið með kostnaðarverði. N. varð sammála um að flytja þessa brtt., og vona ég, að hún verði samþ.



Herra forseti. Ég vil þakka n. fyrir þá athugun, sem hún hefur gert á þessu máli, og tel ég brtt. hennar til stórbóta, en hins vegar tel ég, að n. hafi ekki tekið til athugunar nema annað atriðið, sem ég drap á í gær, en látið hitt standa óbreytt. Ég benti á það í gær, að ég tel liðinn í brtt., þar sem rætt er um leigu til hreppsins o. s. frv., ekki heppilegan. Hann er að sjálfsögðu settur til þess að fyrirbyggja, að hreppurinn okri á þessum lóðum, og ætti tilverurétt, ef einhver hætta væri á slíku, en ég tel enga hættu á því. Sama lóðarleiga getur ekki gilt alls staðar, þó að sú regla gildi um lóðir í erfðafestu. Það eru viss svæði í þorpum og kauptúnum, sem þannig er ástatt um, að þorpið þarf á þeim að halda undir byggingar eða annað, og þess vegna ekki hægt að haga öllum leigum eins, og kem ég því með skrifl. brtt. Ég vil enn fremur benda á það, að sams konar ákvæði var sett inn, þegar Hvanneyri var seld Siglufjarðarbæ, en hæstv. ríkisstj., þótt léleg hafi verið, hefur ekki séð sér fært að nota þessa heimild. Ég sé enga ástæðu til þess að setja það í l., sem engin ríkisstj. sér sér fært að framkvæma.

Forseti (ÞÞ) : Mér hefur borizt skrifl. brtt. frá, hv. 1, þm. N-M. Brtt. er við brtt. fjhn. og er á þá leið, að síðasta málsgr., sem byrjar á: „Um leigu til hreppsins“ o. s. frv., falli niður. Þessi till. er of seint fram komin, og þarf því afbrigði.

Frsm. (Ásmundur Sigurðsson) : Ég ætla ekki að fara að deila um þetta. Það var líka rætt, en n. vildi ekki gera það að till. sinni, m. a. vegna þess möguleika, að hreppurinn okraði. Það er ekki óeðlilegt, þegar ríkið selur, að tryggt sé, að kaupendurnir noti ekki eignina til að græða á. Hins vegar tel ég, að vart sé hægt að ætla, að þessi málsgr. gangi á nokkurn hátt á rétt hreppsins, eins og virtist koma fram hjá þm. Annars munu atkv. skera úr um þetta.



Þótt ég viðurkenni, að lagfæringar þurfi við í þeim efnum, sem frv. fjallar um, þá tel ég hins vegar lauslega um þetta búið og málið ekki komið á þann rekspöl, að um framtíðarskipulag sé að ræða. Þess vegna vil ég ekki samþ. frv. og ekki heldur segja nei, því að úrbóta þarf við í þessu efni. Brtt. 187,2 samþ. með 11:1 atkv. - 206,2.b felld með 10:4 atkv., að viðhöfðu nafnakalli, og sögðu já: PZ, GJ, HermJ, JJós. nei: PM, SÁÓ, ÁS, BSt, BBen, BK, GÍG, HV, LJóh, ÞÞ. StgrA, EE greiddu ekki atkv. 1 þm. (BrB) fjarstaddur. Brtt. 206,2.c felld með 10:4 atkv. - 187,3 samþ. með 10 shlj. atkv. - 187,4 samþ. með 11 shlj. atkv. - 187,5 samþ. með 12 shlj. atkv. - 208,3.a-b teknar aftur. - 187,6 samþ. með 10 shlj. atkv. - 206,4 felld með 9:1 atkv. - 228 samþ. með 11 shlj. atkv. Frv., svo breytt, samþ. með 10:2 atkv. og afgr. til Nd.
Þingræður haldnar á Alþingi Íslendinga

Frsm. (Helgi Jónasson) : Ég þarf ekki að láta mörg orð fylgja frv. þessu, sem flutt er af heilbr.- og félmn. samkv. beiðni hæstv. félmrh., en læt mér nægja að vísa til grg. þess og óska, að frv. verði að umr. lokinni vísað til 2. umr.
Þingræður haldnar á Alþingi Íslendinga

Frsm. (Guðmundur Í. Guðmundsson) : Herra forseti. Þegar l. um aldurshámark opinberra starfsmanna voru sett árið 1935, var um það nokkur ágreiningur, við hvaða aldur skyldi miða sem hámarksaldur opinberra starfsmanna. Þarf engum að koma á óvart, þótt slíkur ágreiningur verði, þegar þess er gætt, hve mikið matsatriði þetta er. Það er alkunnugt, að menn eldast mjög misjafnlega fljótt og opinberir starfsmenn ekki síður en aðrir. Sumir hafa fulla starfskrafta fram um sjötugsaldur og kannske lengur, en aðrir eru útslitnir 60 ára. Þetta er algert matsatriði hverju sinni og ekki hægt að setja algilda reglu um það, hvenær menn skuli láta af störfum, þannig að hún geti gilt fyrir alla, og hætta á því, að þegar slík regla er, muni sumir þurfa að vera við störf lengur en þeir eiga hægt með heilsunnar vegna, en aðrir láta af störfum fyrr en þeir þyrftu heilsunnar vegna. Þegar þessi l. voru sett, var aldurinn 65 ár, en nú held ég, að flestir séu þeirrar skoðunar, að markið eigi að vera hærra - og er þetta frv. þar á milli. Það hefur ekki þótt rétt að færa þetta upp í 70 ár og setja það þannig, að reglan sé fortakslaus, þannig að þeir mættu ekki láta af störfum fyrr, ef heilsa þeirra er með þeim hætti. Það er til sú leið að láta framkvæmdavaldið ákveða það hverju sinni, hvort maður eigi að láta af störfum. En hætt er við, að misbeiting yrði á framkvæmd slíkra reglna og hætt við, að þeir, sem með valdið færu, hefðu ekki aðstöðu til þess að dæma um það, hvort maðurinn ætti að láta af störfum 65 ára eða eldri. Það hefur því verið horfið að því ráði að láta það hverjum einum í sjálfsvald sett, hvort hann hætti, þegar hann er 65 ára, eða ekki fyrr en hann er 70 ára, og er þá látið ráðast, hvort þeir sjálfir telja starfskraftana svo, að þeir geti haldið áfram, eftir að þeir eru 65 ára. Það skal játað, að menn kynnu að nota, sér það að hætta, þegar þeir eru 65 ára, en það er til öryggis gegn því, að þeir mundu við það missa verulega í launum, þannig að þeir hefðu ekki nema eftirlaun sín, og þess vegna er von um, að þeir létu ekki af störfum, fyrr en þeir eru orðnir 70 ára, ef þeir hafa vinnuþrek. Þetta er hugsunin, sem frv. byggist á. Allshn. hefur fengið frv. til athugunar, og getur hún fallizt á þetta sjónarmið og leggur til, að frv. verði samþ. óáreytt. Ég skal taka það fram, að það kom fram og var tilhneiging til að fara milliveginn, að aldurinn væri 67 ár og hafa hann fortakslausan, en það varð ekki samkomulag um það, og var þeirri till. ekki fylgt eftir. Með þessum aths. leggur n. til, að frv. verði samþ. eins og það liggur fyrir.
Þingræður haldnar á Alþingi Íslendinga



Herra forseti. Ef til vill hefði verið formlega réttara, að þeir, sem ekki eru ánægðir með þær breyt., sem í þessu frv. felast, hefðu sagt til sín við fyrri umr. málsins, en þar sem um er að ræða breyt. á fyrri lagaákvæðum og aðeins um það að ræða, hvort menn vilja samþykkja þessar breyt. eða ekki, hefur það ekki svo mikla þýðingu, þó að gagnrýni á þessari breyt. komi ekki fram fyrr en þetta. Ég vil þá segja það, að ég álít, að það orki tvímælis, að rétt sé stefnt með breyt. þessum. Fyrri breyt. er um það að lengja starfstíma opinberra starfsmanna um 5 ár úr 65 árum í 70 ár. Þetta er vafalaust borið fram í sparnaðarskyni, en sparnaðurinn er vafasamur, þegar það er athugað, að einn flokkur manna, kennarar, hafa fengið vinnutíma sinn styttan úr 24 stundum á viku í 17 stundir á viku, auk þess sem allir menn á þessu skeiði hafa hærri laun, og nemur það stórfé. Skóli, sem hefur tvo kennara á þessu aldursskeiði, verður, ef þessi breyt. nær fram að ganga, að bæta við einum kennara í viðbót vegna þessarar vinnustundafækkunar kennara, sem ég hef minnzt á. Sá aukakostnaður, held ég, að verði verulegur. Ef það ákvæði stendur, að embættismenn skuli láta af störfum 65 ára, koma ungir menn að, sem hafa fullan starfstíma og eru á miklu lægri launum. Auk þess munu kennarar, sem hefja starf sitt 21 ára gamlir, vera búnir að fá nóg undir flestum kringumstæðum eftir 44 ár, en eftir þessari breyt. yrðu það 49 ár. Þó að ég hafi tekið kennarastéttina til dæmis, af því að ég þekki hana bezt, mun vera líkt ástatt um aðrar stéttir. Flestir eru orðnir útslitnir á þeim aldri, en í þeim fáu tilfellum,. sem menn eru ekki orðnir þreyttir, hygg ég, að bezt væri, að þeir fengju að gefa sig að frjálsum áhugastörfum. Síðara ákvæðið, að embættismenn fengju að ráða því sjálfir, hvenær þeir vildu hætta, tel ég óeðlilegt vegna þess, að ég tel mestar líkur til þess, að þeir samvizkusömu og dómbæru á sjálfa sig mundu hætta, en hinir, sem ekki eru dómbærir á sjálfa sig, vildu ekki sleppa 40% af launum sínum. Þeir mundu því ekki vilja hætta fyrr en í fulla hnefana, en mundu nota sér heimild l. að sitja til 70 ára aldurs. Ég tel þau rök, sem ég hef talið hér, svo veigamikil, að ástæða sé til, að málinu sé frestað og því vísað aftur til n., og legg ég til, að það verði athugað betur þar, en verði hæstv. forseti ekki við því, mun ég greiða atkv. á móti frv.

Forseti (ÞÞ) : Ég skal geta þess, að þar sem mál þetta hefur legið fyrir n. og sætt þar athugun og n. hefur ekki lagt til neina breyt., sé ég Ekki neina ástæðu til að fresta málinu, svo framarlega sem ekki kemur fram ósk frá neinum nm. um það, því að ég geri ekki ráð fyrir, að það yrði gerð á því nokkur breyting.
Þingræður haldnar á Alþingi Íslendinga

Frsm. (Jóhann Jósefsson) : Fjhn. hefur athugað þetta mál, sem í raun og veru er ekki annað en framlenging þess, sem nú þegar er í gildi, en mundi falla úr gildi um næstu mánaðamót, ef þessi framlenging fengist ekki. Hins vegar er gert ráð fyrir endurskoðun þessara laga, en henni var ekki hægt að koma við fyrir næstu mánaðamót. N. leggur til einróma, að frv. verði samþ. óbreytt.
Þingræður haldnar á Alþingi Íslendinga



Herra forseti. Ég vildi geta þess fyrir hönd landbn., að nokkrar breyt. frá n. eru á leiðinni og hafa ekki enn fengizt prentaðar. Vildi ég því mælast til, að þetta mál yrði ekki tekið fyrir nú.

Frsm. (Lúðvík Jósefsson) : Herra forseti. Sjútvn. flytur þetta frv. að beiðni atvmrh. N. hefur leitað umsagnar L. Í. Ú., og hefur það lýst yfir fylgi sínu við breyt. er frv. gerir ráð fyrir. Beitunefnd telur nauðsyn að fá heimild til að setja reglur um hámarksnotkun beitu í hvern róður. Álit sjútvn. er því, eftir að hafa talað við L. Í. Ú., að rétt sé að veita þessa heimild og mæla með, að frv. verði samþ. Það hefur viljað við brenna, að beitueyðsla hafi verið óstjórnlega mikil, og hefur það jafnvel orðið til tjóns bæði fyrir útgerðarmenn og sjómenn, og hafa útgerðarmenn þess vegna fallizt á að takmarka beitunotkunina. Það mun reynast erfitt að minnka beitunotkunina, nema allir bátar, sem sækja sömu mið, geri það samtímis. Ef beituskortur verður, þá þarf að spara, og hefur þess vegna verið óskað eftir þessari heimild til að takmarka beitunotkun. Ég sé svo ekki ástæðu til að ræða þetta frekar, en vísa til grg. Sjútvn. mælir með, að þetta frv. verði samþ.
Þingræður haldnar á Alþingi Íslendinga



Herra forseti. Ég sé, að hæstv. samgmrh., sem hefur átt frumkvæði þessa máls, er ekki viðstaddur. Ég ætlaði að beina til hans fyrirspurn um, hvernig bæri að skilja ákvæði gr. í frv., og tel, að á svari hans velti, hvort ég tel nauðsynlegt að bera fram brtt. við þá gr. Ég vil þess vegna leyfa mér að beina þeirri ósk til hæstv. forseta, að hann taki þetta mál af dagskrá að þessu sinni, þannig að mér gefist kostur á að beina fyrirspurn til hæstv. ráðh., svo að ég geti fengið upplýsingar um þetta atriði og úr því skorið, hvort nauðsynlegt verður fyrir mig að bera fram brtt.

Forseti (BG) : Ég tel ástæðu til að verða við ósk hv. þm. N-Ísf. og tek því málið af dagskrá.
Þingræður haldnar á Alþingi Íslendinga



Herra forseti. Samgmrh. var ekki viðstaddur hér í d., þegar mál þetta var síðast á dagskrá, en umr. ekki lokið vegna þess, að ég hafði óskað að gera fyrirspurn til ráðh. áður. Nú er ráðh. viðstaddur, og vil ég því leyfa mér að bera fram þá fyrirspurn, hvort ráðh. telur, að 4. gr. frv. nái til þeirra vatnsveitna, sem nú eru ónógar og þurfa skjótra endurbóta við, eða hvort hún eigi aðeins við nýjar veitur. Þetta atriði getur skipt verulegu máli, því að það mun nú allvíða í þorpum og kauptúnum, að brýn nauðsyn er að endurbæta vatnsveitur og endurbyggja, og er kostnaður við slíkar endurbætur oft ekki fjarri því, sem um nýjar veitur væri að ræða. Ég vil nú þegar láta í ljós þá skoðun mína, að ég tel nauðsynlegt, að slíkar vatnsveitur, sem hér um ræðir, falli undir þessa gr., því að víða mun þörfin fyrir endurbætur vera eins mikil og fyrir nýjar vatnsveitur á öðrum stöðum. Vegna þess taldi ég rétt að fá yfirlýsingu ráðh. um þetta.

Samgmrh. (Emil Jónsson) : Herra forseti. Eins og segir í grg. frv., eru ýmissa orsaka vegna á mörgum stöðum ófullnægjandi vatnsveitur, og var það hugsun mín, að ákvæði 4. gr. frv. næði jafnt til þeirra og nýrra, því að víða mun mikil þörf endurbóta. Þess vegna lít ég svo á, að það beri að veita jafnan styrk til endurbygginga og nýbygginga, því að það er oft á tíðum ómögulegt að segja, hvor þörfin er brýnni. Ef einhverjir hafa fleiri fyrirspurnir varðandi frv., er ég fús að svara þeim, en með því á ég við allt það, er við kemur veitunum sjálfum, en ekki neitt viðkomandi vatnsleiðslunni innan sveitarfélaganna, því að það heyrir undir sveitarfélögin sjálf.



Það leiðir af sjálfu sér, að við afgreiðslu þessa máls er nauðsynlegt að láta það koma skýrt fram, að 4. gr. á líka við um þær vatnsveitur, sem auka þarf og endurbyggja. Víða er svo komið í kaupstöðum, að þær vatnsveitur, sem fyrir eru, eru algerlega ófullnægjandi. Sums staðar eru pípurnar svo mjóar, að þær flytja ekki nóg vatn, á öðrum stöðum leka þær og skila því ekki nema hluta af því vatni, sem rennur í þær. Af þessu leiðir, að það er brýn ástæða til, að 4. gr. eigi líka við um þær veitur, sem þarf að endurbæta eða endurbyggja. Ef óskað er, teldi ég rétt að taka málið nú út af dagskrá, svo að n. gæti bætt þessu ákvæði í frv., áður en það er afgr. frá þessari hv. d. Ég tel hyggilegt að ganga örugglega frá þessu.



Ég vil þakka samgmrh. fyrir yfirlýsingu hans. Ég tel hana fullnægjandi, þar sem líka engar raddir hafa heyrzt í d. um annan skilning á umræddri gr., og mun ég því láta vera að flytja brtt.



Nefndin flytur brtt. við 7. gr., um það að sleppa orðunum „í kauptúninu eða kaupstaðnum“, en í stað þeirra komi: er vatnsins njóta. Og er þar átt við allar húseignir. Með þessu vildi n. slá því föstu, að þessi l. næðu einnig til sveitaþorpa og sveitabýla, og hefur samgmrh. fallist á brtt., að þessi ákvæði nái líka til þeirra sveitaþorpa, sem upp kunna að rísa, sem og kaupstaða. Ég vænti, að þessi brtt. verði samþ.
Þingræður haldnar á Alþingi Íslendinga

Frsm. (Garðar Þorsteinsson) : Herra forseti. Þetta frv., sem er flutt af allshn., er borið fram eftir tilmælum hæstv. forsrh., og gengur það út á það að ákveða, að reglulegt Alþ. komi saman l. okt. n. k. í stað þess dags, sem stjskr. gerir ráð fyrir, 15. febr. Að sjálfsögðu er gert ráð fyrir í frv., að ákveða megi annan dag fyrr á árinu, ef þörf krefur sérstaklega. Eins og kunnugt er, liggja fyrir þessu Alþ. mörg verkefni óleyst, þ. á m. afgreiðsla fjárl., og því augljóst, að ekki er hægt að ljúka störfum þessa þings fyrir tilskildan tíma. Af þessum sökum vill allshn. mæla með því, að frv. verði samþ., en ég skal þó taka fram, að einn nm., hv. 11. landsk., mun fylgja þessu frv. með fyrirvara, sem hann væntanlega mun gera grein fyrir.

Forsrh. (Stefán Jóh. Stefánsson) : Herra forseti. Ég hef raunverulega engu að bæta við það, sem hv. frsm. allshn. sagði út af þessu frv. Eins og hann skýrði frá, er augljóst mál, að reglulegt Alþ. 1947 getur ekki komið saman á þeim tíma, sem stjskr. gerir, ráð fyrir, eða um miðjan þennan mánuð. Ég skal geta þess í sambandi við þetta frv., að ef ríkisstj. - a. m. k. þeirri, sem nú situr, ef hún á sæti þá - þætti ástæða til þess, mundi hún kalla saman þing fyrr en 1. október. En ég tel ekki rétt að miða við fyrri samkomudag Alþ., nema sérstakt tilefni væri til þess. Ég vil biðja hæstv. for,seta að hraða þessu máli gegnum d., þannig að það gæti sem fyrst gengið í gegnum þingið, því að l. verða að hljóta staðfestingu forseta fyrir 15. þ. m.
Þingræður haldnar á Alþingi Íslendinga



Herra forseti. Ég vildi leyfa mér að fara fram á það við hæstv. forseta, að hann frestaði þessari umr. til morguns, svo að við fáum tækifæri til að taka þetta fyrir í þingflokki okkar og athuga það betur. Mundi það ekki verða til þess að tefja málið.

Forsrh. (Stefán Jóh. Stefánsson) : Ég hef ekkert við það að athuga, þó að þessu máli yrði frestað, til þess að Sósfl, eigi þess kost að taka afstöðu til þess, en vildi óska, að það yrði á þann veg, að tryggt væri, að málið gæti náð fram að ganga, ef meiri hl. Alþ. er fyrir því, á fundi, ekki seinna en á morgun. Ég vildi því vænta þess, að það yrði tryggt, að þá lægi fyrir frá hv. 2. þm. Reykv. nægileg yfirlýsing um það, að málið gæti fengið afgreiðslu hér í d. strax á morgun.

Forseti (BG) : Óskar hv. þm. að taka til máls?

Ég var búinn að láta þá ósk uppi.
Þingræður haldnar á Alþingi Íslendinga



Herra forseti. Hæstv. kennslumrh. óskar þess, að honum gefist tækifæri á að athuga þetta frv. nánar áður en það er afgr. endanlega út úr d. Þess vegna mælist ég til þess, að frv. verði að þessu sinni tekið af dagskrá.

Frsm. (Hannibal Valdimarsson) : Þetta frv. er flutt að ósk heimspekideildar Háskóla Íslands, samið af háskólarektor og hefur hlotið samþykki háskólaráðs. Breyt. er sú, að 28. gr. háskólal. verði breytt á þann hátt, að nemendur í íslenzkum fræðum geti, áður en námi er lokið, valið um, hvort þeir gangi undir kandídatspróf eða meistarapróf. Með reglugerð háskólans 9. okt. 1912 var stofnað meistarapróf í íslenzkum fræðum. Var þar ekki aðeins miðað við, að nemandinn sýndi góða þekkingu á þessum fræðum, heldur og vísindalega hæfni. Þessu fyrirkomulagi var breytt 1934, þegar stofnað var kennarapróf í íslenzkum fræðum. Með þeirri breyt. var hinum vísindalega þætti meistaraprófsins sleppt, en almennum kröfum um þekkingu á íslenzkum fræðum lítið eða ekki breytt eða úr þeim dregið, svo að heitið gæti. Það þótti ekki rétt að heimta af þeim, sem ætluðu að stunda kennslu í íslenzkum fræðum, langt vísindalegt sérnám, en svo var til ætlazt, að þeir, sem tekið hefðu kandídatspróf, gætu síðar gengið undir meistarapróf, en reynslan hefur orðið sú, að enginn kandídat með kennaraprófi hefur gengið undir meistarapróf, en hins vegar hafa 5 menn gengið undir meistarapróf, en þeir höfðu hafið nám, áður en þessi breyt. var gerð. Þessi reynsla þykir benda til þess, að heppilegt sé að greina þessi tvö próf í sundur, eins og gert er víðast í nágrannalöndunum, svo að menn geti valið einhvern tíma á námstíma sínum, hvort þeir ganga undir kennarapróf eða meistarapróf. Menntmn. hefur kynnt sér málið eftir föngum og telur breyt. líklega til að beina námsmönnum í íslenzkum fræðum inn á báðar þessar brautir og bæta úr þeim formgalla, sem verið hefur á háskólal. síðan 1934. Einn nm., hv. þm. Seyðf., var farinn til útlanda, þegar málið var afgr., en allir aðrir nm. hafa skrifað undir nál. og leggja til, að frv. verði samþ.
Þingræður haldnar á Alþingi Íslendinga

Forseti (JPálm) : Mér hefur borizt bréf frá hæstv. forseta Nd., og hljóðar það svo: „Lúðvík Jósefsson, 2. þm. S-M., hefur í dag ritað mér á þessa leið : „Með því að ég fer til útlanda á morgun á vegum ríkisstj. og verð fjarverandi næstu vikur, óska ég þess, með skírskotun til 144. gr. laga nr. 80 1942, um kosningar til Alþingis, að varamaður minn, Arnfinnur Jónsson skólastjóri, taki sæti mitt á Alþingi í fjarveru minni.“ Þetta er yður, herra forseti, hér með tilkynnt með ósk um, að þér boðið sem skjótast til fundar í sameinuðu þingi til þess að rannsaka kjörbréf þessa varaþingmanns. Barði Guðmundsson.“ Kjörbréfanefnd hefur haft til athugunar kjörbréf hv. varaþm., sem staddur er hér á fundinum, og mun frsm. nefndarinnar gera grein fyrir niðurstöðu hennar.

Frsm. (Þorsteinn Þorsteinsson) : Herra forseti. Nefndin hefur rannsakað á fundi sínum kjörbréf Arnfinns Jónssonar, og þar eð ekkert athugavert kom í ljós við það, leggur n. til, að þingseta Arnfinns Jónssonar verði samþykkt.

Forseti (JPálm) : Hinn nýi þingmaður undirritar nú eiðstaf um að halda stjórnarskrána. Arnfinnur Jónsson undirritar eiðstafinn. Þm. hefur nú undirritað drengskaparheit sitt, og býð ég hann velkominn til þings. Forseti las upp fjögur bréf frá deildarforsetum, þar sem frá því er skýrt, að eftirtaldir þingmenn, sem til þess voru nefndir að sækja 40 ára minningarhátíð finnska þingsins, hefðu óskað þess bréflega, með skírskotun til 144. gr. kosningalaganna, að varamenn tækju sæti þeirra á þingi á fjarvistartímanum: 1. Barði Guðmundsson, 9. landsk. þm., - varamaður: Steindór Steindórsson menntaskólakennari. 2. Einar Olgeirsson, 2. þm. Reykv., - varamaður : Snorri Jónsson járnsmiður (1. varamaður, Grímur Þorkelsson skipstjóri, forfallaður). 3. Jóhann Hafstein, 7. þm. Reykv., - varamaður: frú Auður Auðuns (1. varamaður, Björn Ólafsson stórkaupmaður, erlendis). 4. Bernharð Stefánsson, 1. þm. Eyf., - varamaður: dr. Kristinn Guðmundsson.
Þingræður haldnar á Alþingi Íslendinga

Frsm. (Steingrímur Aðalsteinsson) : Herra forseti. Tilgangur þessa frv. er sá að hamla á móti óhóflegri eyðslu á beitu á vetrarvertíð, sérstaklega hér við Faxaflóa. Talið er, að í kapphlaupinu, sem verður um veiðina, sé gengið óhæfilega langt í að skera beituna of stórt, en við það ganga síldarbirgðirnar mjög til þurrðar. Beitunefnd talaði við útgerðarmenn og sjómenn, og töldu þeir rétt að setja reglur um beituskurð til þess að koma í veg fyrir óhóflega eyðslu. Beitunefnd sneri sér til atvmrh. og óskaði eftir lagaheimild um þetta, og flutti sjútvn. Nd. að hans beiðni þetta frv., er hér liggur fyrir. Sjútvn. Nd. leitaði álits L. Í. Ú. og tjáði það sig samþykkt efni frv. og reglum þeim, sem þar er gert ráð fyrir, að settar verði. Sjútvn. Ed. telur rétt að verða við óskum þeirra aðila, er ég hef áður getið, og leggur því til, að frv. verði samþ. óbreytt, eins og það er á þskj. 329. Sé ég svo ekki ástæðu til að ræða þetta frekar. Þetta er einfalt mál og auðvelt fyrir þm. að átta sig á efni þess. Legg ég því til, að frv. verði samþ. óbreytt.
Þingræður haldnar á Alþingi Íslendinga

Frsm. (Jón Sigurðsson) : Herra forseti. Við 1. umr. þessa máls gerði ég nokkra grein fyrir því. Síðan hefur landbn. athugað frv. og rætt við hv. þm. Ak., Sigurð E. Hlíðar yfirdýralækni, og leitað álits hans. Það hefur fallið á þá lund, að hann telur ekkert við frv. að athuga, en að það bæti úr aðkallandi þörf sumra héraða. Því hefur verið kastað fram, að með frv. væri verið að lögfesta skottulækningar. Ef þetta væri satt þá ætti það að hafa verið gert fyrir löngu, því að Alþ. hefur fjárveitingu til að halda uppi slíkum lækningum, þar sem ekki er kostur á öðrum dýralæknum. N. lítur svo á, að þetta sé atriði, sem ekki sé ástæða til að taka alvarlega, og mælir eindregið með því, að frv. verði samþ.